Fra august vil Danmark ikke længere have kamptropper i Afghanistan.

Dermed bliver den militære tilbagetrækning fremrykket et halvt år, da den oprindelige plan var, at kamptropperne skulle trækkes ud ved indgangen af 2014. Det erfarer DR Nyheder.

Efter august vil Danmark stadig være til stede med mandskab, der blandt andet skal styrke den humanitære indsats.

Statsminister Helle Thorning-Schmidt (S) må forventes at blive spurgt ind til planerne om tilbagetrækningen på det ugentlige pressemøde i ministeriet kl.11.30.

I følge Berlingske sker tilbagetrækningen efter gensidig overenskomst med briterne.